b'\n_START_ARTICLE_\nLoxops caeruleirostris\n_START_SECTION_\nDescripci\xc3\xb3 i comportament\n_START_PARAGRAPH_\n\xc3\x89s un ocell bastant petit d\'uns 11\xc2\xa0cm, amb una cua escotada i un bec c\xc3\xb2nic de color blau p\xc3\xa0l\xc2\xb7lid. Com les altres esp\xc3\xa8cies del g\xc3\xa8nere Loxops t\xc3\xa9 lleugerament creuades les mand\xc3\xadbules, encara que \xc3\xa9s una caracter\xc3\xadstica poc evident. El seu reclam \xc3\xa9s un penetrant "szeet". S\'alimenta d\'insectes i aranyes en la c\xc3\xbapula dels boscos on es troba.\n_START_SECTION_\nH\xc3\xa0bitat i estat de conservaci\xc3\xb3\n_START_PARAGRAPH_\nHabita en els boscos humits de Metrosideros polymorpha entre 600 i 1.600 m._NEWLINE_Les seves poblacions han decrescut fortament des de comen\xc3\xa7aments dels 90, quan se li estimaven 20.000 exemplars fins a les \xc3\xbaltimes dades de 2007 que parlen d\'una poblaci\xc3\xb3 entre 2.500 i 4.500 individus._NEWLINE_Les raons d\'aquesta situaci\xc3\xb3 s\xc3\xb3n la perduda d\'h\xc3\xa0bitat a causa de la introducci\xc3\xb3 de plantes ex\xc3\xb2tiques i d\'ungulats; les malalties portades per mosquits introdu\xc3\xafts; i la compet\xc3\xa8ncia per l\'aliment amb esp\xc3\xa8cies introdu\xc3\xafdes.'